CELEX: 32015D1872
Language: mt
Date: 2015-10-06 00:00:00
Title: Deċiżjoni (UE) 2015/1872 tal-Parlament Ewropew u tal-Kunsill tas-6 ta' Ottubru 2015 dwar il-mobilizzazzjoni tal-Fond ta' Solidarjetà tal-UE

20.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 275/30
            
         DEĊIŻJONI (UE) 2015/1872 TAL-PARLAMENT EWROPEW U TAL-KUNSILL
   tas-6 ta' Ottubru 2015
   dwar il-mobilizzazzjoni tal-Fond ta' Solidarjetà tal-UE
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   wara li kkunsidraw ir-Regolament tal-Kunsill (KE) Nru 2012/2002 tal-11 ta' Novembru 2002 li jistabilixxi l-Fond ta' Solidarjetà tal-Unjoni Ewropea (1), u b'mod partikolari l-Artikolu 4(3) tiegħu,
   wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (2), u b'mod partikolari tal-punt 11 tiegħu,
   Wara li kkunsidraw il-proposta tal-Kummissjoni Ewropea,
   Billi:
   
               (1)
            
            
               Il-Fond ta' Solidarjetà tal-Unjoni Ewropea (il-“Fond”) għandu l-għan li jippermetti lill-Unjoni tirrispondi b'mod rapidu, effiċjenti u flessibbli għal sitwazzjonijiet ta' emerġenza u tesprimi s-solidarjetà tagħha fir-rigward tal-popolazzjoni ta' reġjuni milquta minn katastrofi.
            
         
               (2)
            
            
               Il-Fond ma għandux jaqbeż l-ammont annwali massimu ta' EUR 500 miljun (prezzijiet tal-2011), kif stabbilit fl-Artikolu 10 tar-Regolament tal-Kunsill (UE, Euratom) Nru 1311/2013 (3).
            
         
               (3)
            
            
               Il-Bulgarija ppreżentat talba bl-għan li timmobilizza l-Fond, rigward kundizzjonijiet xitwin qliel.
            
         
               (4)
            
            
               Ir-Greċja ppreżentat żewġ talbiet bl-għan li timmobilizza l-Fond, rigward l-għargħar.
            
         
               (5)
            
            
               Il-Kummissjoni vvalutat bir-reqqa li t-talbiet kienu jissodisfaw il-kundizzjonijiet għall-għoti ta' għajnuna mill-Fond, kif stipulat fir-Regolament (KE) Nru 2012/2002.
            
         
               (6)
            
            
               Il-Fond għandu, għalhekk, jiġi mobilizzat sabiex jipprovdi kontribuzzjoni finanzjarja għall-ammont sħiħ ta' EUR 16 274 765 fir-rigward tat-talbiet ippreżentati mill-Bulgarija u mill-Greċja.
            
         
               (7)
            
            
               Hemm lok għar-riallokazzjoni tal-approprjazzjonijiet b'konformità mat-tieni sentenza tall-punt 11 tal-Ftehim Interistituzzjonali tat-2 ta' Diċembru 2013. L-approprjazzjonijiet għall-avvanzi għas-sena finanzjarja 2015 intużaw, sa punt limitat ħafna, għat-tliet talbiet li huma s-suġġett ta' din id-Deċiżjoni u li l-bilanċ li fadal biex jitħallas fir-rigward tagħhom huwa ta' EUR 14 647 288. Konsegwentement, l-ammont sħiħ għall-mobilizzazzjoni se jiġi ffinanzjat permezz tar-riallokazzjoni tal-approprjazzjonijiet disponibbli għall-avvanzi fil-baġit ġenerali tal-Unjoni Ewropea għas-sena finanzjarja 2015, u ma hemm bżonn tal-ebda approprjazzjoni addizzjonali.
            
         
               (8)
            
            
               Sabiex jitnaqqas kemm jista' jkun il-ħin li jieħu l-Fond biex jiġi mobilizzat, din id-deċiżjoni għandha tapplika mid-data tal-adozzjoni tagħha,
            
         ADOTTAW DIN ID-DEĊIŻJONI:
   Artikolu 1
   Fil-qafas tal-baġit ġenerali tal-Unjoni Ewropea stabbilit għas-sena finanzjarja 2015, għandha tiġi mobilizzata somma ta' EUR 16 274 765 f'approprjazzjonijiet ta' impenn u ta' pagament taħt l-intestatura tal-Fond ta' Solidarjetà tal-Unjoni Ewropea.
   L-ammont sħiħ ta' din il-mobilizzazzjoni għandu jiġi ffinanzjat permezz tal-approprjazzjonijiet immobilizzati bid-Deċiżjoni (UE) 2015/422 tal-Parlament Ewropew u tal-Kunsill (4) għall-ħlas ta' avvanzi fil-baġit tal-Unjoni għas-sena finanzjarja 2015, disponibbli fl-intestatura baġitarja 13 06 01. L-ammont disponibbli f'dik l-intestatura baġitarja għandu jitnaqqas kif meħtieġ.
   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Hi għandha tapplika mis-6 ta' Ottubru 2015.
   
      Magħmul fi Strasburgu, is-6 ta' Ottubru 2015.
      
         
            Għall-Parlament Ewropew
         
         
            Il-President
         
         M. SCHULZ
      
      
         
            Għall-Kunsill
         
         
            Il-President
         
         N. SCHMIT
      
   
   
      (1)  Regolament tal-Kunsill (KE) Nru 2012/2002 tal-11 ta' Novembru 2002 li jistabilixxi l-Fond ta' Solidarjetà tal-Unjoni Ewropea (ĠU L 311, 14.11.2002, p. 3).
   
      (2)  ĠU C 373, 20.12.2013, p. 1.
   
      (3)  Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).
   
      (4)  Deċiżjoni (UE) 2015/422 tal-Parlament Ewropew u tal-Kunsill tas-17 ta' Diċembru 2014 dwar il-mobilizzazzjoni tal-Fond ta' Solidarjetà tal-Unjoni Ewropea (ĠU L 68, 13.3.2015, p. 47).